Ұлттық тестілеу орталығының деректерін көшіргені үшін Оралдың екі тұрғыны сотталды
DATE: 12:19, 25 Мамыр 2024 | GMT +5
TITLE: Ұлттық тестілеу орталығының деректерін көшіргені үшін Оралдың екі тұрғыны сотталды
URL: https://kaz.inform.kz/news/ulttik-testleu-ortaliginin-derektern-koshrgen-ushn-oraldin-ek-turgini-sottaldi-fe4477/
META: DATE: 12:19, 25 Мамыр 2024 | GMT +5
TOTAL WORDS: 92
AUTHOR(S):
TEXT: ҚР ҰҚК баспасөз қызметінің мәліметінше, Орал қаласы сотының үкімімен ҚР Қылмыстық кодексінің 206, 250 және 198-баптарында көзделген қылмыстарды жасағаны үшін аталған екі азаматтың әрқайсысы 2 жыл 6 айға бас бостандығынан айыру жазасына кесілді. «Сондай-ақ олар коммерциялық ұйымдарда 5 жыл мерзімге басшылық лауазымдарды атқару құқығынан айырылды. Үкім шығаруға ҰҚК-нің іс жүргізу материалдары негіз болды. Анықталғандай, сотталушылар 2021-2022 жылдары Қазақстан Ғылым және жоғары білім министрлігі Ұлттық тестілеу орталығының заңмен қорғалатын ақпаратына қол жеткізіп, көшірген. Үкім заңды күшіне енді», - деп хабарлады ведомстводан. Еске салсақ, бұған дейін Оралда екі қабатты мейрамхананың шатыры өртенгенін жазған едік
